Kancelarija za inostrane i poslove Commonwealtha
Kancelarija za inostrane i poslove Commonwealtha (), kolokvijalno poznata pod nazivom Foreign Office, je odeljenje Vlade Ujedinjenog Kraljevstva koje funkcioniše kao ministarstvo inostranih poslova. Foreign Office je zadužen za brigu o zaštiti britanskih interesa u svetu. Ovo je vladino telo nastalo 1968. godine kada su objedinjene dotadašnje Kancelarija za inostrane poslove (Foreign Office) i Kancelarija za poslove Commonwealtha (Commonwealth Office).

Osoba na čelu ovoga vladinog tela koja de facto obnaša funkciju ministra inostranih poslova prema kontinentalnom modelu, u britanskom sistemu nosi funkciju Državnog sekretara za inostrane i poslove Commonwealtha (), kolokvijalno Sekretar za inostrane poslove (). Posle referendum o članstvu u EU 2016. godine i dolaska na vlast vlade na čijem je čelu Theresa May, na položaju državnog sekretara nalazi se bivši londonski gradonačelnik i član Konzervativne partije Boris Johnson. Položaj Sekretara za inostrane poslove smatra se jednim od četiri najprestižnija imenovanja u okviru britanske vlade uz položaj premijera, sekretara za unutrašnje poslove (policija) i kancelara državne kase (finansije).

Odgovornosti kancelarije
Službeno su kao prioritetni zadaci Foreign Offica definisani:
 Garantovanje nacionalne bezbednosti Ujedinjenog Kraljevstva kroz aktivnosti suprotstavljanja terorizmu i širenju oružja kao i kroz aktivnosti na ublažavanju konflikata.
 Izgradnja prosperiteta za Ujedinjeno Kraljevstvo kroz povećanje izvoza i investicija, otvaranje novih tržišta, osiguranje pristupa resursima i promovisanje održivog globalnog rasta.
 Potpora britanskim državljanima u svetu kroz sistem modernih i efikasnih konzularnih usluga.

Vanjske veze

Politika Ujedinjenog Kraljevstva